بیرلشمیش میللتلر گوونلیک شوراسی لیبی‌ده طرابلسو اله گئچیرمک اوچون دونن حربی گوج‌لرینی حرکته گئچیره‌ن ژنرال خلیفه حفتره سالدیرینی دوردورمایا چاغیردی.
گوونلیک شوراسی لیبی‌نین دوغوسونداکی حربی گوج‌لرین لیدری ژنرال خلیفه حفترین طرابلوسو اله گئچیرمک اوچون سالدیری باشلاتماسینین آردین‌دان قاپالی اوتوروم‌دا توپلاندی.
بیرلشمیش میللتلر گوونلیک شوراسی آوریل آیی دؤنم باشقانی و آلمانیانین بیرلشمیش میللتلر دائمی نماینده‌سی کریستوف هیوسگن، توپلانتینین آردین‌دان ژورنالیستلره وئردیگی آچیقلامادا، شورانین، لیبی‌ده‌کی حربی حرکتلیلیکدن درین قایغی دویدوغونو سؤیله‌دی.
گوونلیک شوراسینین لیبی‌ده طرابلوسو اله گئچیرمک اوچون دونن حربی گوجلرینی حرکته گئچیره‌ن ژنرال خلیفه حفتره سالدیرینی دوردورماسی چاغیریشی ائتدیگینی بیلدیرن هیوسگن، بوتون طرفلره ده گرگینلیین آزالدیلماسینا چاغیردی و حربی چؤزومون بیر سئچه‌نک اولمادیغینی ایفاده ائتدی.
لیبی‌نین دوغوسوندا‌کی حربی گوج‌لرین لیدئری ژنرال حفتر، دونن، طرابلوسو اله گئچیرمک اوچون سالدیری باشلاتدیقلارینی آچیقلامیشدی.
بو آرادا، حفتره باغلی گوج‌لر باشکند طرابلوسون گونئیینده‌کی اوچ اؤنملی بؤلگه‌نی اله گئچیردی.
حفتر گوج‌لرینه عاید رسمی فیسبوک حسابین‌دان وئریله‌ن یازیلی آچیقلامادا، طرابلوسون گونئیینده‌کی استراتژیک اؤنمه صاحب اوچ بؤلگه‌نین اله گئچیریلدیگی بیلدیریلدی.
سؤزوگئدن بؤلگه‌لر، طرابلوسون مرکزینه تخمیناً ۲۷- ۴۰ کیلومتر مسافه‌ده یئرلشیر.
بؤلگه‌یه یاخین بیر مسافه‌ده یئرلشه‌ن و ۲۰۱۴دن بو یانا هاوا ترافیکینه قاپالی توتولان اولوسلارآراسی طرابلوس هاواآلانینین اطرافین‌دا دا شدت‌لی چاتیشمالار باش وئردیگی بیلدیریلدی.
